**ADATKEZELÉSI TÁJÉKOZTATÓ - MINTA**

**kutatási célú adatkezelés**

**MTA Társadalomtudományi Kutatóközpont**

**projekt neve, adatai, kutatásvezető**

A Magyar Tudományos Akadémia Társadalomtudományi Kutatóközpont (MTA TK) ezúton tájékoztatja Önt a projekt neve, adatai, kutatásvezető során folyatott adatkezelésről.

**A GDPR-rendelet értelmében**

**személyes adat**: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

**adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

**adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

**A kezelt adatok köre**

kitöltendő

**Adatkezelés célja**

kitöltendő

**Adatkezelés jogalapja**

az érintett fél beleegyezése.

**Adatkezelést folytató alkalmazottak**

A … kutatás vezetője, a projektben részt vevő kutatók, illetve az 5/2013. (09.03.), a kutatási projektek dokumentációjáról szóló főigazgatói utasításban meghatározott alkalmazottak a főigazgatói utasítás által megszabott kereteken belül.

Kutatásvezető neve, elérhetősége:

A személyes adatokhoz a szervereken történő elektronikus tárolás során szerződésben meghatározott vállalkozási feladat végzése során, titoktartási kötelezettséggel védett módon hozzáfér:

* Sysman Informatikai Zrt. 1037 Budapest, Montevideo u. 10. (TK szervereinek üzemeltetése)

**Adatkezelés módja**

Az MTA TK a tudományos célú adatkezelés keretében az adatkezelést jogszerű, tisztességes, a természetes személyek számára átlátható módon, a természetes személyek jogait biztosítva, az adatok tárolását a feltétlenül szükséges időtartamra korlátozva valósítja meg, elkerülve, hogy adatvédelmi incidens történhessen.

Az MTA TK adatkezelést folytató munkatársai az adatkezelésben érintett adatokat a jogszabályi rendelkezéseknek megfelelően kezelik, tárolják, illetve semmisítik meg. Az adatkezelésben részt vevő munkatársaknak munkaköri leírásuknak, illetve az MTA TK Szervezeti és Működési Szabályzatának megfelelően titoktartási kötelezettségük van, a kezelt adatok az adatkezelés során szolgálati titoknak minősülnek.

Az MTA TK személyes adatot kizárólag saját fizikai befolyása alatt álló szervereken tárol. A kezelt adatok csak a TK központi szerverein tárolhatók, melyekhez a hozzáférés csak az adatkezelésben részt vevő munkatársak számára engedélyezett és jelszóval védett. A hozzáférés naplózásra kerül. Az adatkezelés során papír alapú adattárolás nem történik.

**Adatkezelés időtartama**

kitöltendő Anonimizáltan történik/nem anonimizáltan történik./Az adatokat a kutatás lezárásáig/…évig őrizzük meg.

**Adatkezeléssel érintett fél jogai és ezek biztosítása**

* tájékoztatás-kérés

Az adatkezeléssel érintett felek az adatkezelési folyamat elején tájékoztatást kapnak, a tájékoztatás az adatkezelés teljes időtartama alatt az MTA TK honlapján elérhető (<http://tk.mta.hu/adatvedelem>) Az adatkezelés teljes időtartama alatt az adatkezelésről tájékoztatás az [adatvedelem@tk.mta.hu](mailto:adatvedelem@tk.mta.hu) e-mail címen kérhető. Az MTA TK munkatársai a beérkezett kérelemre 5 munkanapon belül válaszolnak. Az MTA TK tájékoztatás-kéréssel kapcsolatos ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező tájékoztatási kérelmek kapcsán folytat.

* tiltakozás az adatkezelés, illetve az adattovábbítás ellen;

A tiltakozás az adatkezelés ellen az adatkezelés teljes időtartama alatt az [adatvedelem@tk.mta.hu](mailto:adatvedelem@tk.mta.hu) e-mail címen jelezhető. Az MTA TK munkatársai a beérkezett beadványra 5 munkanapon belül válaszolnak. Az MTA TK tiltakozási beadvánnyal kapcsolatos ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező beadványok kapcsán folytat. Az adatkezelés ellen való tiltakozás az álláspályázat visszavonásának minősül.

.

* az adatok helyesbítésének, módosításának kérése;

Az adatok módosítását az adatfelvétel során megjelölt kapcsolattartónál, illetve a kutatásvezetőnél lehet kezdeményezni.

* az adatok zárolásának, illetve törlésének igénylése;

Az [adatvedelem@tk.mta.hu](mailto:adatvedelem@tk.mta.hu) címen kérhető. Az MTA TK munkatársai a beérkezett igényre 5 munkanapon belül válaszolnak. Az MTA TK ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező beadványok kapcsán folytat. Az MTA TK adattörlési igénylésnek csak az adatkezelés módja, időtartama fejezetben meghatározottak szerint tud eleget tenni.

Amennyiben a törlési kérelemnek nincs akadálya, az MTA TK a kért adatokat 15 napon belül törli és erről az érintettet az általa megadott e-mail címen értesíti.

* jogorvoslat kezdeményezése.

Adatkezeléssel kapcsolatos panasz esetén közvetlenül a Nemzeti Adatvédelmi és Információszabadság Hatóság ([www.naih.hu](http://www.naih.hu)) előtt, illetve jogellenes adatkezelés esetén polgári per kezdeményezhető az illetékes törvényszék előtt (<http://birosag.hu/torvenyszekek>).

Az MTA TK adatkezelésével kapcsolatban minden információ megtalálható a <http://tk.mta.hu/adatvedelem> oldalon. Amennyiben további kérdése van, kérjük, forduljon a TK adatvédelmi felelőséhez az [adatvedelem@tk.mta.hu](mailto:adatvedelem@tk.mta.hu) címen. Adatvédelemmel kapcsolatos tájékoztatás, ügyintézés, bejelentés kizárólag az [adatvedelem@tk.mta.hu](mailto:adatvedelem@tk.mta.hu) címen folytatható.

Budapest, 2018. május 25.

Jelen Adatkezelési Tájékoztatót elolvastam, tartalmát tudomásul vettem. Aláírásommal hozzájárulok a tájékoztatóban foglaltak szerinti adatkezeléshez.

Budapest, ……………………

Név:

Aláírás: